Uurimust juhtinud Lisa Heimbauer testis ka, kas Panzeel säilib inimestega sarnane oskus aru saada ka oluliselt muudetud hääldusega sõnadest. Sõnade häälduse muutmiseks kasutati kaht elektroonilist meetodit- esimese meetodi abil  muudeti sõnade hääldus väga krigisevaks ja pinnapealseks, teise abil jäeti sõna hääldusest alles ainult 3 tooni (piltlikult võiks seda võrrelda sellega, kui värvifoto töödeldakse must-valgeks fotoks) ning see teeb sõnade mõistmise väga raskeks isegi inimestele. Esimese meetodi puhul tundis Panzee ära 55% sõnadest(samas katses osalenud inimesed tundsid ära 70% sõnadest) ning teise meetodi puhul 40% sõnadest (see tulemus oli inimestel sama).